 मुक्ख चुनांऽ आयुक्त एन. गोपालस्वामी होरें अपने सैह्‌योगी चुनांऽ आयुक्त गी टहाने दी गल्ल करिऐ इक नमां विवाद छेड़ी दित्ता ऐ।  उनें गलया ऐ जे चुनांऽ आयुक्त राजनीतिक पूर्वाग्रह ऐ ते उंदा एह् बयान उस समें आया ऐ जेल्लै ओह् आपूं सेवानिवृत होन जा रदे न।  एह्‌दे कन्नै संकट दी इक स्थिति पैदा होई गेई ऐ कीजे समान्य स्थिति च आला सदस्य चुनाऽ आयुक्त चावला गोपालस्वामी दी थाह्‌र नमें मुक्ख चुनांऽ आयुक्त दे मजबूत दावेदार न।  चावला दे विरोध चं सीईससी दा एह् कदम इस सच कन्नै प्रेरित ऐ जे भाजपा ने गी जनवरी 2008 च चावला दे खिलाफ याचिका दायर कीत्ती ही लेकन इस सारे मामले उप्पर चुप्पी गी मुक्ख चुनाऽ आयुक्त ने उस समे तोड़ेआ जेल्लै ओह् आपूं सेवानिवृत हो रदे न ते चावला उप्पर अरोप लाया ऐ जे ओह् राजनीतिक पूर्वाग्रह कन्नै जुड़े दे न।  कांग्रेस गी इस गल्ल दा बेह्‌म ऐ जे सीईसी एह् सब्ब भाजपा दे हवाले कन्नै करा रदी ऐ ते ओह्‌दा एह् शक गल्त नेईं ऐ।  अकीकत इच सीईसी जिस चाल्ली कन्नै इस मामले च गल्लां करा रदी ऐ ओह्‌दे कन्नै एनेहा लगदा ऐ जे सीईसी आपूं पूर्वाग्रह कन्नै ग्रसित ऐ।  इस मामले च संवैधानिक स्थिति पूरी चाल्ली कन्नै स्पश्ट ऐ ते कानून मंत्री एच.आर. भारद्वाज ने गलाया जे सीईसी कश कोई संबैधानिक अधिकार नेईं ऐ जे ओह् अपने सैह‌्योगिएं गी परेशान ब उंदे उप्पर कोई टिपन्नी करे की जे ओह् सब्बे बरोबर न।  संविधान दे अनुच्छेद 324 (5) दे तैह्‌त सिर्फ राश्ट्रपति कश गी चुनांऽ आयुक्त गी नियुक्त करने दा अधिकार ऐ ते उवै संविधान दे तैह्‌त उस्सी टहाई बी सकदे न।  सीईसी दे अधिकारें दे परे सोआल एह् बी ऐ जे सीईसी ने पूर्वाग्रह दे जेड़े अरोप लाई ऐ चुनांऽ आयुक्त गी टहाने दी पैरवी कीत्ती ऐ ओहदे कन्नै इक महत्वपूर्ण सोआल उठदा ऐ जेकड़ा प्रधानमंत्री दे सुझाव उप्पर राश्ट्रपति दे चुनांऽ आयुक्त दे चौन गी घेरे च लैंदा ऐ। 